L 7/30 Den Europæiske Unions Tidende 12.1.2007 KOMMISSIONENS BESLUTNING af 22. december 2006 om godkendelse af overvågningsplaner forelagt af Bulgarien og Rumænien til undersøgelse for restkoncentrationer eller stoffer i levende dyr og animalske produkter i henhold til Rådets direktiv 96/23/EF (meddelt under nummer K(2006) 6815) (EØS-relevant tekst) (2007/15/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (!), særlig artikel 8, stk. 1, andet afsnit, og ud fra følgende betragtninger: (1) — Ved direktiv 96/23/EF er der fastlagt foranstaltninger, som skal iværksættes til overvågning af visse stoffer og restkoncentrationer heraf i levende dyr og animalske produkter, ligesom medlemsstaterne i henhold til samme direktiv skal forelægge deres overvågningsplaner til undersøgelse for restkoncentrationer eller stoffer (herefter benævnt »overvågningsplaner«) for Kommis- sionen med henblik på godkendelse. (2) — Eftersom Bulgarien og Rumænien tiltræder Fællesskabet den 1. januar 2007, har de forelagt overvågningsplanerne for Kommissionen til godkendelse. (3) — Disse overvågningsplaner opfylder kravene i direktiv 96/23/EF og bør derfor godkendes. (4) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — (1) EFT L 125 af 23.5.1996, s. 10. Senest ændret ved Europa-Parlamen- tets og Rådets forordning (EF) nr. 882/2004 (EUT L 191 af 28.5.2004, s. 1). VEDTAGET FØLGENDE BESLUTNING: Artikel 1 Den overvågningsplan til undersøgelse for restkoncentrationer eller stoffer, jf. artikel 5, stk. 1, i direktiv 96/23/EF, som Bulgarien forelagde for Kommissionen den 25. april 2006, godkendes. Artikel 2 Den overvågningsplan til undersøgelse for restkoncentrationer eller stoffer, jf. artikel 5, stk. 1, i direktiv 96/23/EF, som Rumænien forelagde for Kommissionen den 20. marts 2006, godkendes. Artikel 3 Denne beslutning anvendes med forbehold af og da fra datoen for ikrafttrædelsen af traktaten om Bulgariens og Rumæniens tiltrædelse. Artikel 4 Denne beslutning er rettet til medlemsstaterne. Udfærdiget i Bruxelles, den 22. december 2006. På Kommissionens vegne Markos KYPRIANOU Medlem af Kommissionen